Deacon-moorde: 'Ou wonde weer oopgekrap' | Maroela Media
Die nuus dat Lizette Deacon (55) en haar ma, Hettie (79), se beweerde moordenaar op borgtog vrygelaat is, het die familie soos 'n weerligstraal getref: skielik en onverwags.
Sophie Mmako (51), die slagoffers se voormalige huishulp, is vandeesweek stil-stil op borgtog vrygelaat nadat sy geappelleer het teen 'n vroeëre beslissing om haar borgtogaansoek van die hand te wys.
Die familie was nie bewus van dié appѐl nie en sê die nuus krap weer ou wonde oop. Hulle het boonop nog talle vrae oor dié sinnelose moorde en probeer hard om die nagmerrie agter hulle te sit en aan te gaan met hul lewens.
"Ons hoop is dat geregtigheid sal geskied. Op die oomblik voel dit of ek in 'n dwaal is," sê Christa, Lizette se skoonsuster.
Volgens Christa het Hettie en Lizette se dood 'n verskriklike verlies gelaat.
"Anders as met natuurlike oorsake (siekte of ongeluk), veroorsaak die moord 'n diep hartseer, vertwyfeling en konstante stryd om nie 'n wrok te koester nie. Dit is omdat dit gepaardgaan met wreedheid en die deelname en organisering van die moord deur een van hul naaste vertrouelinge.
"Ons mis hulle."
Maroela Media het vroeër berig Mmako is in 2020 twee keer borgtog geweier.
Mmako en drie ander beskuldigdes, Advanced Hamid (31), Casper Mudau (37) en Lazarus Mahlo (41), is kort na die moorde in September 2020 in hegtenis geneem. Hulle staan tereg op twee aanklagte van moord en roof met verswarende omstandighede.
Die verhoor vind van 1 tot 12 Augustus in Polokwane se hooggeregshof plaas.
Oor die Algemeen, word beskuldiges op borgtog vrygelaat.
Veral as jou regs verteen woordiger Appéleêr.
Die harde werklikheid is, is dat die Regstelsel meeste van die tyd net nie Sin Maak Nié!!!
Of ek is maar net DOM !!
Langer as 20 jaar `n huiswerker !!! Kan tot in ewigheid NOOIT vertrou word nie………
Weer eens word die hand wat voed gebyt. Mens kan hulle maar net nie vertrou nie. Na 24 jaar doen sy dit!
Koelbloedige moordenaars hoort in die tronk nie op straat nie.
Hoekom vat dit so lank? Almal weet mos wie die skuldiges is, wat en hoe hulle dit gedoen het. Straf hulle en kry klaar en gee haar 20 jaar by want sy het jaar na jaar gebaat by haar wergewer se goedheid.